
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Nikosu Pappasu, zaprimljen u pismu Ureda glavnog državnog odvjetnika pri Vrhovnom sudu Helenske Republike od 10. rujna 2025., kojim se dostavlja zahtjev državnog odvjetnika pri Prvostupanjskom sudu u Ateni u vezi s kaznenim postupkom koji će se protiv njega pokrenuti, a koji je najavljen u Parlamentu 6. listopada 2025.,
–	nakon saslušanja Nikosa Pappasa 28. siječnja 2026. u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:1], [1:  	Presuda Suda od 21. listopada 2008., Marra / De Gregorio i Clemente, C‑200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0077/2026),
A.	budući da je, u pismu od 10. rujna 2025., Ured glavnog državnog odvjetnika pri Vrhovnom sudu Helenske Republike dostavio zahtjev državnog odvjetnika pri Prvostupanjskom sudu u Ateni za ukidanje imuniteta Nikosu Pappasu, zastupniku u Europskom parlamentu izabranom u Helenskoj Republici, u vezi s navodnim djelima klevete i uvrede, koja predstavljaju kaznena djela prema članku 361. stavku 1. i članku 363. grčkog Kaznenog zakonika, odnosno kaznena djela koja se kvalificiraju kao lakša kaznena djela;
B.	budući da se prema zahtjevu u prijavi navodi da je Nikos Pappas tijekom intervjua za internetsku emisiju pred drugima navodno iznio neistinite i klevetničke tvrdnje o novinaru, namjerno vrijeđajući njegovu čast; budući da je Nikos Pappas ta kaznena djela navodno počinio 20. ožujka 2024. u Ateni;
C.	budući da je Nikos Pappas bio izabran u Europski parlament na europskim izborima u lipnju 2024. te da u vrijeme navodnog počinjenja kaznenih djela nije bio zastupnik u Europskom parlamentu; budući da je prijava protiv njega podnesena 10. lipnja 2024.;
D.	budući da navodno kazneno djelo i zahtjev za ukidanje imuniteta Nikosu Pappasu koji je uslijedio nisu povezani s njegovim izraženim mišljenjem ili glasanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
E.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na državnom području svoje države uživaju imunitet priznat zastupnicima u parlamentu te države članice;
F.	budući da se, u skladu s člankom 62. Ustava Helenske Republike, tijekom trajanja zastupničkog mandata nijedan zastupnik ne smije kazneno goniti, uhititi, zatvoriti niti se u odnosu na njega smiju primijeniti ikakve druge mjere koje uključuju oduzimanje slobode, bez odobrenja Zastupničkog doma;
G.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
H.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
I.	budući da u ovom slučaju Parlament nije utvrdio da postoji fumus persecutionis, odnosno činjenice koje upućuju na to da je predmetni postupak pokrenut s namjerom ugrožavanja njegovog političkog rada u svojstvu zastupnika u Europskom parlamentu;
J.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:2]; [2:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266, točka 91.] 

1.	odlučuje ukinuti imunitet Nikosu Pappasu;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnom tijelu Helenske Republike i Nikosu Pappasu.

